# Pilar Costa Serra

Pilar Costa Serra (Eivissa, 18 de maig de 1967) és una advocada i política eivissenca, actual portaveu socialista al Parlament de les Illes Balears i Consellera del Govern Balear.

## Biografia

Es va llicenciar en Dret per la Universitat de Barcelona (1990). En acabar la carrera va fer una estada al Regne Unit, i el 1991 va obrir el seu despatx professional a Eivissa. Va estudiar també Ciències Polítiques per la UNED i va ser una de les impulsores de l'activitat d'Amnistia Internacional a les Pitiüses.
Interessada pel món del teatre des de l'adolescència, forma part del Grup Experimental de Teatre de l'Escola d'Arts i Oficis, sota la direcció de Pedro Cañestro Torres.
Entre 1996 i 1999, va ser senadora per la circumscripció d'Eivissa i Formentera. La seva elecció va constituir una fita, ja que era la primera vegada des de 1977 que el senador per aquesta circumscripció no pertanyia al centredreta. Costa va ser el cap de llista independent de l'agrupació d'electors Eivissa i Formentera al Senat (formada pel PSOE, Els Verds, Esquerra Unida, Entesa Nacionalista i Ecologista d'Eivissa, ERC i independents d'esquerra) superant al candidat del Partit Popular, Josep Juan Cardona. La coalició es va presentar amb un programa electoral basat en la defensa del medi ambient, l'increment de l'autogovern i la promoció de la llengua i la cultura de les Pitiüses.
Entre 1999 i 2003 va ser la presidenta del Consell Insular d'Eivissa i Formentera. Costa era el cap de llista del Pacte Progressista, una coalició formada pel seu partit, el 9SIB-PSOE, Esquerra Unida i Els Verds. El Pacte va obtenir sis consellers, contra els sis del Partit Popular. El triomf a Formentera de la Coalició d'Organitzacions Progressistes (COP), quedant-se amb el conseller en joc, li va permetre accedir a la presidència del Consell. En ser escollida, va abandonar el seu escó en el Senat. En les eleccions de 2003, en les quals va tornar a ser el cap de llista del Pacte, aquesta vegada va perdre un conseller, la qual cosa unida a la pèrdua del conseller de la COP, es va traduir en la seva sortida de la presidència.
El setembre de 2006, i a causa de la no repetició del Pacte Progressista, anuncià la seva retirada de la vida política. A pesar d'això el juliol de 2007 va incorporar-se a l'equip de govern del Consell Insular presidit per Xico Tarrés, com a secretaria del Consell Executiu i titular del Departament de Corporació i Comunicació, reanomenat com a Departament de Govern Corporatiu tres mesos abans de la seva renúncia, ja que fou nomenada Consellera del GOIB.
El 14 de setembre de 2009 fou nomenada Consellera d'Innovació, Interior i Justícia del Govern de les Illes Balears, d'aquesta manera substitueix a María Ángeles Leciñena Esteban, càrrec que mantindria fins a la victòria de José Ramón Bauzá Díaz al 2011.
Fou vocal suplent de Vicenç Thomàs, com a diputada, en la Comissió Mixta de Transferències de l'Estat a la Comunitat Autònoma, en representació de les Illes Balears, des de febrer de 2012. Al gener de 2016 passà a ser vocal titular. Al setembre de 2016, com a consellera, passà a ser-ne la vicepresidenta de la Comissió Mixta.
Fou portaveu titular del Grup Parlamentari Socialista, a partir de dia 8 de juliol de 2015 i fins a dia 13 d'abril de 2016. Tornà a ser-ne la portaveu titular des del 17 de febrer de 2021 quan deixà de ser consellera.
El 7 d'abril de 2016 fou nomenada Consellera de Presidència del Govern Balear en substitució de Marc Pons i passà a ser també la nova portaveu del govern. Després de les eleccions al Parlament Balear de 2019, fou nomenada consellera de Presidència, Cultura i Igualtat per Francina Armengol.

## Referències

* 1 2 3 «Enciclopèdia d'Eivissa i Formentera». Enciclopèdia d'Eivissa i Formentera. [Consulta: 27 desembre 2021].
* 1 2 «CV de Pilar Costa Serra». Parlament Illes Balears, 18-09-2014. Arxivat de l'original el 2022-04-24. [Consulta: març 2022].
* 1 2 «Francina Armengol nomena els nous consellers del govern». Vilaweb, 02-07-2019. [Consulta: 2 juliol 2019].
* ↑ «Pilar Costa i Serra | enciclopèdia.cat». [Consulta: 2 juliol 2019].
* ↑ España, Senado de. «Senado de España: home» (en castellà). [Consulta: 27 desembre 2021].
* ↑ Pilar Costa anuncia la seua retirada de la política Arxivat 2007-09-19 a Wayback Machine.
* ↑ Nomenament Consellers Executius PDF
* ↑ Decret de reorganització funcional del Consell Insular d'Eivissa PDF
* ↑ Decret de Presidència
* ↑ Acord del Consell de Govern de 3 de febrer de 2012 de designació dels representants de les Illes Balears en la Comissió Mixta de Transferències de l'Estat a la Comunitat Autònoma PDF
* ↑ Acord del Consell de Govern de 28 de setembre de 2012 pel qual es modifica l'Acord del Consell de Govern de dia 3 de febrer de 2012 pel qual es designen els representants de les Illes Balears en la Comissió Mixta de Transferències de l'Estat a la Comunitat Autònoma
* ↑ Acord del Consell de Govern de 28 de febrer de 2014 de designació dels representants de les Illes Balears en la Comissió Mixta de Transferències de l'Estat a la Comunitat Autònoma
* ↑ Acord del Consell de Govern de 22 de gener de 2016 de designació dels representants de les Illes Balears en la Comissió Mixta de Transferències de l'Estat a la Comunitat Autònoma
* ↑ Acord del Consell de Govern de 23 de setembre de 2016 pel qual es modifica l'Acord del Consell de Govern de 22 de gener de 2016 pel qual es designen els representants de les Illes Balears en la Comissió Mixta de Transferències de l'Estat a la Comunitat Autònoma
* ↑ Composició dels òrgans parlamentaris IX Legislatura PDF
* ↑ http://web.parlamentib.es/webgtp/scripts/Unregpers.asp?CFautor=74 Arxivat 2021-12-26 a Wayback Machine. Fitxa al Parlament]
* ↑ «La presidenta de les Illes Balears nomena Ruth Mateu, Marc Pons i Pilar Costa nous consellers i portaveu de l'executiu autonòmic». Arxivat de l'original el 2016-04-18. [Consulta: 6 abril 2016].